Luettelo televisiosarjan Kyllä Jeeves hoitaa jaksoista
Jaksoluettelo: > 2. Kausi

| # | Englanninkielinen nimi | Juoni | Ensiesitys |
| --- | --- | --- | --- |
| 6. | Jeeves Saves the Cow-Creamer | Dahlia-täti lähettää Bertien huutokauppaan vetämään antiikkihopeisen lehmänmuotoisen kermakon hintaa alemmaksi. Kaikeksi onnettomuudeksi hän kiinnittää kilpailevan keräilijän Sir Watkyn Bassetin huomion esineeseen ja tämä ostaa sen. Dahlia-täti lähettää Bertien hankkimaan kermakon takaisin hinnalla millä hyvänsä. Amatööri-fasistidiktaattori ja juuresruoka-intoilija Sir Roderick Spode on kauhistunut kuullessaan että Madeline Basset on kihlautunut Gussie Fink-Nottlen kanssa. Gussie pelkää Spodea kuollakseen ja pienikin virhe voi olla hänelle kuolemaksi. Jeeves löytää keinon estää Spodea hakkaamasta Bertietä hyytelöksi. | 14.4.1991 |
| 7. | A Plan for Gussie | Gussie Fink-Nottle on pitänyt muistikirjaa, joka sisältää loukkaavansävyisistä merkintöjä Sir Watkyn Bassettista ja Sir Roderick Spodesta. Kun Gussie hukkaa muistikirjan, hän kutsuu Bertien apuun. Kunnianarvoisa Harold "Stinker" Pinker ja Stephanie "Stiffy" Byng haluavat mennä naimisiin, mutta Stiffyn holhooja Sir Watkyn ei ole myötämielinen. Stiffy kiristää Bertietä auttamaan häntä vakuuttamaan holhoojansa muulla tavoin. Bertien haltuun joutuu poliisimiehen kypärä. | 21.4.1991 |
| 8. | Pearls Mean Tears | Agatha-täti haluaa saada Bertien kihlaamaan "mukavan ja hiljaisen tytön" Aline Hemmingwayn, joten Bertie joutuu viettämään aikaa tytön ja hänen veljensä Sidneyn kanssa. Sidney häviää rahansa vedonlyöntiin laukkakilpailuissa ja lainaa £100 Bertieltä Alinen helmikaulanauhaa vastaan. Sattumalta Agatha-tädin helmikaulanauhakin katoaa. Charles Edward "Biffy" Biffen ei löydä tyttöä, jonka kanssa oli kihloissa ja tulee hakemaan Jeevesiltä apua, joka sattuukin olemaan kyseisen tytön yhteistyöhaluton setä. | 28.4.1991 |
| 9. | Jeeves in the Country | Bertien into soittaa vetopasuunaa aiheuttaa Jeevesin irtisanoutumisen ja uusi miespalvelija Brinkley astuu tilalle.  Bertien ystävä Lordi "Chuffy" Chuffnell palkkaa salamannopeasti Jeevesin itselleen. Bertie vuokraa Chuffylta mökin Chuffnell Regis in kylästä Devonissa, jonka omistaa Chuffyn suku, ja jatkaa pasuunaharjoituksiaan. Chuffy aikoo naida Pauline Stokerin, joka olikin aikoinaan kihloissa Bertien kanssa. Jeeves kehittelee suunnitelman, jolla Pauline ja Chuffy saadaan yhteen, jonka seurauksena Bertien mökki palaa. Jakson lopussa Jeeves palaa Bertien palvelukseen. | 5.5.1991 |
| 10. | Kidnapped | Bertie pyrkii Kuhnuriklubin hallitukseen, mutta huomaa ettei sinne pääse rikosrekisterillä. Pauline Stokeria vaanii joku salaperäinen muukalainen, joten Bertie ritarillisesti saattaa hänet aina Chuffnell Regisiin asti. Kuhnuriklubilaiset järjestävät yllättäen iltaohjelmaa, jossa on pikkukaupungin poliisilla nieleskelemistä. Chuffnell Hallia yritetään myydä hotelliksi huonolla menestyksellä. | 12.5.1991 |
| 11. | Jeeves the Matchmaker | Bertie kiinnostuu vanhemmuudesta ja päättää naida Bobbie Wickhamin. Jeeves ei ole ajatukselle myötämielinen eikä Bobbieta vielä kiinnosta perhe-elämä. Tuppy Glossop on taas pistänyt poikki Angela Traversin kanssa ja on hurmaantunut koiraharrastaja Daisy Dalgleishiin. Bingo Little on rakastunut teeshuoneen tarjoilijattareen. Jotta Bingolle elatusta antava Mortimer-setä saataisiin pehmitetyksi liitolle, Jeeves suosittelee tätä lukemaan sedälleen luokkarajat ylittävästä rakkaudesta kertovia Rosie M. Banksin romaaneja. | 19.5.1991 |